[{"text_idx": "#000000", "text": "Sisesta oma e-maili aadress ...*"}, {"text_idx": "#000001", "text": "Kuidas sisuturundus tulemuslikult to\u0308o\u0308le panna?"}, {"text_idx": "#000002", "text": "Tags: a\u0308riblogi, blog, blogi, blogi no\u0303uanded, blogid, blogimine, blogipostitus, ettevo\u0303te blogi, firma blogi, kirjutamine, kodulehe optimeerimine, no\u0303uanded, sisu, sisu loomine, sisustrateegia, sisuturundus"}, {"text_idx": "#000003", "text": "Paljudel juhtudel on veebilehel uudised, mo\u0303nerealised blogipostitused, ja muu va\u0308a\u0308rtusetu sisu. Selle po\u0303hjuseks on mudel, mis on tulnud ajakirjandusest ja uudiste tootmisest. Uudistele po\u0303hineva mudeli ja\u0308rgi peab olema kogu aeg midagi uut esitada. Nii tekib lo\u0303pmatu voog sisu, milles viimati avaldatu on fookuses ja vajub kiiresti unustusse andes ja\u0308rje u\u0308le ja\u0308rgmisele samateemalisele \u201euudisele\u201c."}, {"text_idx": "#000004", "text": "Sisuturundus ei ole pidevalt uute uudiste vorpimine."}, {"text_idx": "#000005", "text": "Sisuturundus on materjali loomine arvamuste ja hoiakute muutmiseks, turunduses ja mu\u0308u\u0308gis tulemuste saavutamiseks."}, {"text_idx": "#000006", "text": "Sisuturunduses ei ole eesma\u0308rgiks uudsus!"}, {"text_idx": "#000007", "text": "Sisuturunduse eesma\u0308rgiks on aidata organisatsioonil potentsiaalsete klientide ja huviliste arvamust mo\u0303jutada. Seega ei pea sisuturunduses kasutatav materjal olema uus vaid va\u0308a\u0308rtuslik."}, {"text_idx": "#000008", "text": "Sisuturunduses loodav ja esitatav materjal peab aitama organisatsioonil oma eesma\u0308rke saavutada. See ta\u0308hendab, et loodavas sisus peab olema sihtgrupi jaoks va\u0308a\u0308rtus."}, {"text_idx": "#000009", "text": "Va\u0308a\u0308rtuse olemasolu ta\u0308hendab seda, et esitatav materjal ei saa enamasti olla uus. Kui sa mu\u0308u\u0308d va\u0308rvi, siis ei ole realistlik kirjutada iga pa\u0308ev artikleid sellest, kuidas on ko\u0303ige parem maja va\u0308rvida. Aga miks uudisteportaalid siis pidevalt uudiseid toodavad? Sellepa\u0308rast, et nende organisatsioonide eesma\u0308rgiks on la\u0308bi uudiste meelelahutuse pakkumine oma sihtgrupile ja see on antud juhul va\u0308a\u0308rtus!"}, {"text_idx": "#000010", "text": "Enamus teiste organisatsioonide huviliste ja klientide jaoks ei ole va\u0308a\u0308rtus uudsuses vaid sisus."}, {"text_idx": "#000011", "text": "Samas pead tagama, et su sisumaterjal sisaldaks uut infot. Na\u0308iteks, kui sa mu\u0308u\u0308sid 50 aastat tagasi va\u0308rvi ja kirjutasid juhendi, kuidas valida va\u0308rvi kodu renoveerimiseks, siis on ta\u0308na selle materjali sisu ta\u0308iesti uus, sest ta\u0308napa\u0308eval on popp va\u0308ltida va\u0308rvides pliid ja raadiumi."}, {"text_idx": "#000012", "text": "Materjali mo\u0303te pu\u0308sib sama, aga detailid muutuvad ajas."}, {"text_idx": "#000013", "text": "Lisaks sihtgrupi vajaduste rahuldamisele peab arvestama ka oma vahendite efektiivse kasutamisega. Seda saab mo\u0303o\u0303ta aja, raha ja tulemuste kaudu."}, {"text_idx": "#000014", "text": "Ta\u0308helepanu! Sisuturunduse ressursside planeerimine on oluline juhtkonna tasandil, sest tulemused vo\u0303tavad aega. Kui turundajalt no\u0303utakse kiireid tulemusi, siis vo\u0303ib sisuturundus u\u0308ldse tegemata ja\u0308a\u0308da, sest logo uuendamine on palju kiirem ja riskivabam turundustegevus."}, {"text_idx": "#000015", "text": "Luues iga pa\u0308ev uudistu\u0308u\u0308pi sisumaterjali lood saa o\u0303hukest ja va\u0308hese kaaluga materjali. See vo\u0303ib pu\u0308u\u0308da hetkeks huvilise ta\u0308helepanu, aga ei ole piisavalt va\u0308a\u0308rtuslik, et neid pikemaajaliselt siduda. Samuti tuleb sisu loomisel arvestada otsingumootoritega. O\u0303huke sisu annab tihti kesiseid tulemusi ja kasutajate madal huvi mo\u0303jutab negatiivselt positsioone otsingutulemustes."}, {"text_idx": "#000016", "text": "Kasutades sama ajamahtu pikema ja kaalukama materjali loomiseks saab tulemuse, mis on nii otsingumootorite kui huviliste seas va\u0308a\u0308rtuslikum. Selle tulemusena va\u0308heneb sisu tootmise ja valdamise sagedus, aga ajakasutus on efektiivsem. Po\u0303hjus peitub selles, et 10 artiklit, mille pikkus on 200 so\u0303na saame va\u0308hem tulemust kui kasutame sama aega kahe 1000 so\u0303nalise artikli loomiseks."}, {"text_idx": "#000017", "text": "Nende po\u0303hjalike sisumaterjalide juurde vo\u0303ivad huvilised aastaid tagasi tulla ja la\u0308bi otsingumootorite vo\u0303ib neist saada valdkonna oluline info ammutamise allikas. Samal ajal kui lu\u0308hikesed uudisnupud on ammu unustusse vajunud ja uuemate samateemaliste nuppude poolt ajalukku maetud."}, {"text_idx": "#000018", "text": "Lu\u0308hikest ja va\u0308hese va\u0308a\u0308rtusega sisumaterjali on lihtne kopeerida ja see ei anna olulist konkurentsieelist. Kaalukam sisumaterjal on va\u0308a\u0308rtus, mida on raske kopeerida ja samas mo\u0303jub konkurendile demoraliseerivalt: \u201eMe ei jo\u0303ua kunagi sellise mahu ja kvaliteedini\u201c."}, {"text_idx": "#000019", "text": "Sisuturundus ja info erinevates formaatides"}, {"text_idx": "#000020", "text": "Po\u0303hjalik kirjutatud sisumaterjal on suurepa\u0308raseks vundamendiks sama info esitamisel teistes formaatides. Esmalt saab iga materjali esitamiseks kasutada erinevaid meediatu\u0308u\u0308pe. No\u0303uandvast artiklist vo\u0303ib saada:"}, {"text_idx": "#000021", "text": "Sobivaid osi vo\u0303ib esitada slaidide ja piltidena\nAlamosad vo\u0303ivad avalduda va\u0308iksemate uudisnuppudena\nU\u0308he valdkonna olulise materjali saab koondada veelgi suuremaks e-raamatuks"}, {"text_idx": "#000022", "text": "Sisuturundus kui tooteportfell. Pane paika sisu, mida su kliendid vajavad praegu ja tulevikus, keskendu selle loomisele. Tulemuseks tekib teatav kogus sisumaterjali, mida sa ja\u0308rjepidevalt uuendad ja kaasajastad. Samal ajal kui konkurendid vorbivad triviaalseid uudise ja artiklinupukesi."}, {"text_idx": "#000023", "text": "Loe ka Sisuturundus: kuidas head sisu luua."}, {"text_idx": "#000024", "text": "Artikleid na\u0308itena tuues vo\u0303ib sisuturunduse u\u0308heks mo\u0303o\u0303dikuks lugeda ajakulu ja lehele toodud ku\u0308lastajate suhet. Eriti konkreetselt mu\u0308u\u0308gile keskendudes saab seda mo\u0303o\u0303dikut kohandada ja ja\u0308lgida ajakulu u\u0308he tehingu saamiseks."}, {"text_idx": "#000025", "text": "Kasutades eelnevat na\u0308idet ja vo\u0303rdlen ku\u0308mmet 200-so\u0303nalist artiklit kahe 1000-so\u0303nalise artikliga:"}, {"text_idx": "#000026", "text": "Ajakulu 10 x 200 so\u0303na peale on va\u0308iksem kui 2 x 1000 so\u0303na puhul."}, {"text_idx": "#000028", "text": "10 artikli avaldamise ja levitamisega kaasnev protsess on ajamahukam kui kahe puhul"}, {"text_idx": "#000029", "text": "Saame kiiresti avaldada artikleid, mis ei ole huviliste silmis va\u0308ga kaalukad, aga samas neid ilmub sagedasti. Ajakulu kirjutamisele ei ole suur, kuid toimetamine, avaldamine ja levi vo\u0303ivad selle vo\u0303idu ka\u0308est viia. Pikemaajaline kasu ei ole kuigi suur, sest Google tulemustes va\u0308ga ha\u0308id positsioone ei saavutata."}, {"text_idx": "#000030", "text": "Artikkel on kaalukas ja va\u0308a\u0308rtuslik lugejale\nArtiklil on potentsiaal aastaid oma va\u0308a\u0308rtust sa\u0308ilitada\nPo\u0303hjalike artiklite osi on vo\u0303imalik omaette nuppudena avaldada"}, {"text_idx": "#000032", "text": "Artikli kirjutamine vo\u0303tab aega ja vajab rohkem uurimisto\u0308o\u0308d\nKo\u0303ikidest teemadest ei ole palju kirjutada (vo\u0303i ei huvita lugejat)"}, {"text_idx": "#000033", "text": "Pikemad sisumaterjalid on huviliste silmis va\u0308a\u0308rtuslikumad. Neile viidatakse ja jagatakse kaaslastega. Kuigi ajakulu kirjutamisele on esialgu suur, siis see tasub end a\u0308ra materjali pikaealisusega. La\u0308henedes sisumaterjalile portfooliopo\u0303hiselt ja seda regulaarselt uuendades on vo\u0303imalik jo\u0303uda olukorda, kus ta\u0308nu sisu uuendamisele on ka mahukat materjali vo\u0303imalik lugejatele sagedasti esitada. Avaldamise ja toimetamisega seotud tegevused vo\u0303ivad osutuda va\u0308iksemaks kui samas mahus lu\u0308hikese sisu avaldamisel."}, {"text_idx": "#000034", "text": "Kuigi pingutus pikemate artiklite loomiseks on suurem, siis sellest tulenev kasu on suurem ja pikaajalisem."}, {"text_idx": "#000035", "text": "Pikema sisumaterjali loomine on ka kaitsepositsioon konkurentide tegevuse vastu. Po\u0303hjalik materjal, mis on Googles heal positsioonil mo\u0303jub demoraliseerivalt. Isegi kui pu\u0308u\u0308takse konkureerida, siis tulemuste saavutamiseks vajalik to\u0308o\u0308maht on selline, mida enamus turundajaid lo\u0303puni ei suuda viia."}, {"text_idx": "#000036", "text": "Sisuturunduse eesma\u0308rgiks on aidata organisatsioonil paremaid a\u0308ritulemusi saavutada. Kui u\u0308ksu\u0308hele ka\u0308ibe mo\u0303o\u0303tmine sisuturunduses ei pruugi olla realistlik, siis ku\u0308lastatavuse suurenemine ja sellega kaasnev tehingute arvu kasv on vo\u0303imalik numbritesse panna."}, {"text_idx": "#000037", "text": "Enne a\u0308rimo\u0303o\u0303dikuid tasub paika panna ka taktikalised, tegevuse efektiivsust na\u0308itavad mo\u0303o\u0303dikud, mida sisuturunduse saavutama peab."}, {"text_idx": "#000038", "text": "U\u0308he artikli lugejate arv \u2013 me paneme sisumaterjali loomises hulgaliselt aega ja ressursse. Kui palju see meile absoluutarvudes kontakte tagasi toob."}, {"text_idx": "#000039", "text": "U\u0308he artikliga seotud tehingute arv \u2013 tuleb ja\u0308lgida, kui paljudel juhtudel viib u\u0308ks vo\u0303i teine sisumaterjal konkreetse kasutaja poolse tegevuseni, mida saab a\u0308ritulemustega siduda."}, {"text_idx": "#000040", "text": "U\u0308he artikli eluiga \u2013 kui kaua u\u0308ks sisumaterjal to\u0308o\u0308tab. Selleks mo\u0303o\u0303tmiseks on mo\u0303istlik panna paika mingi verstapost, mille mo\u0308o\u0308dumisel loeme sisumaterjali aegunuks. Na\u0308iteks seame mo\u0303o\u0303dikuks selle kui artiklit ku\u0308lastatakse va\u0308hem kui 50 korda kuus. Kui ku\u0308lastuste arv langeb alla kriitilise piiri, vaatame selle u\u0308le ja otsustame, mida ette vo\u0303tta:"}, {"text_idx": "#000041", "text": "Va\u0308rskendame sisu ja asume uuesti levitama\nKustutame artikli ja suuname aadressi samateemalisele kaalukamale materjalile"}, {"text_idx": "#000042", "text": "Ku\u0308lastuste arv kokku \u2013 teemade olulisuse hindamisel on hea ja\u0308lgida keskmist huviliste arvu ajau\u0308hikus. Vastavalt teemavalikule, levi eripa\u0308radele ja sesoonsusele vo\u0303ib sisumaterjal tuua tulemusi erinevalt:"}, {"text_idx": "#000043", "text": "Teemad, mis sa\u0308hvatavad korra ja pa\u0308rast seda huvi kaob\nSisu mis to\u0308o\u0308tab aastaid, u\u0308htlaselt ku\u0308lastusi tuues\nMaterjal, mis hakkab ajapikk kasvama ja muutub oma valdkonna olulisimaks allikaks\nEbao\u0303nnestunud sisu, mis kukub surnult maha ja ei vii kuhugi"}, {"text_idx": "#000044", "text": "Oluline on ja\u0308lgida ka u\u0308ldisi trende, sest artikkel, mis kunagi oli edukas ja siis unustuse ho\u0303lma vajus vo\u0303ib pa\u0308rast va\u0308rskenduskuuri hitiks osutuda."}, {"text_idx": "#000045", "text": "A\u0308rimo\u0303o\u0303dikutest olulisimad on tehingute arv ja ka\u0308ive. Kui enamus veebikeskkondi ei ole e-poed, siis tasub keskenduda tehingute arvule (conversions) ja tegutsejate protsendile (conversion rate). Nendest numbritest saab tuletada ja\u0308rgmised olulised na\u0308itajad:"}, {"text_idx": "#000046", "text": "Tehinguid sisumaterjali na\u0308inud ku\u0308lastajate seas\nTegutsejate protsent materjali na\u0308inute seas\nKulu sisu tootmisele ja saadud tulu suhe"}, {"text_idx": "#000047", "text": "Sisuturunduse puhul on eriti oluline proovida raha mo\u0303o\u0303ta, sest enamasti on seos kaudne ja seeto\u0303ttu ja\u0308etakse mo\u0303o\u0303tmine u\u0308ldse tegemata. Siiski on ka ligikaudsed suurusja\u0308rgud paremaks indikaatoriks kui ko\u0303hutunne."}, {"text_idx": "#000048", "text": "Sisuturundus on vundamendiks enamus turundustegevustele ja see annab eelise, mida su konkurendid tihti ei suuda ega taha ko\u0303rvaldada."}, {"text_idx": "#000049", "text": "Ko\u0303ik eelnev ta\u0308hendab seda, et sisuturundusele tuleb keskenduda strateegiliselt ja turundusinimesel peab olema juhtkonna tugi. Loodan, et saad siin toodud argumente kasutada oma sisuturunduse strateegia loomisel ja sellele toetuse leidmisel."}, {"text_idx": "#000050", "text": "Vii oma sisuturundus uuele tasemele. Jagan sinuga oma rohkem kui 14 aasta pikkust sisu loomise kogemust. Toon praktilisi na\u0308iteid, annan juhendid efektiivseks tegutsemiseks ja harjutame, kuidas sisu praemaks saada."}, {"text_idx": "#000051", "text": "Vaata la\u0308hemalt sisuturunduse koolituse pa\u0308evakava."}, {"text_idx": "#000053", "text": "Aitame teil saavutada soovitud tulemused!"}, {"text_idx": "#000054", "text": "Internetiturundus ja sotsiaalne meedia on meie kirg. Meilt saad ko\u0303ik, mida digikanalites vajad."}, {"text_idx": "#000055", "text": "999 a\u0308riideed + a\u0308ri alustamise VIDEO"}, {"text_idx": "#000056", "text": "Ma olen kindlalt veendunud, et ideed ei maksa midagi. Iga inimene vo\u0303ib tulla ta\u0308iesti erakordsetele mo\u0303tetele ja kui need ellu [...]"}, {"text_idx": "#000057", "text": "E-turundus, see on eksperimentpositus. Kaupo na\u0308itas, et nemad on Neti otsingus terminiga e-turundus esimesed. See on muidugi va\u0308ga kurb :). [...]"}, {"text_idx": "#000058", "text": "Millised on WordPressi eelised Joomla ees?"}, {"text_idx": "#000059", "text": "ChatGPT koolitus: tulemused turunduses ja teeninduses Vaata ChatGPT koolitust, kus o\u0303ppid AI-rakendust oma to\u0308o\u0308s kasutama. Kuidas ChatGPT aitab sisu kiiremini [...]"}, {"text_idx": "#000060", "text": "Kuidas kasutada ChatGPT turunduses eesti keeles?"}, {"text_idx": "#000061", "text": "Tehisintellekti kasutamine on to\u0303usuteel. 2022 novembris avaldas OpenAI tasuta kasutamiseks tehisintellekti, mille taolist varem na\u0308htud ei ole. Na\u0308itan sulle, kuidas [...]"}, {"text_idx": "#000064", "text": "Google Ads haldus: 11 nippi raha sa\u0308a\u0308stmiseks 2023"}, {"text_idx": "#000065", "text": "Google Ads haldus on keerukam kui paistab. ChatGPT koolitus: tulemused turunduses ja teeninduses Vaata ChatGPT koolitust, kus o\u0303ppid AI-rakendust oma [...]"}, {"text_idx": "#000067", "text": "Google Ads: negatiivsed ma\u0308rkso\u0303nad sa\u0308a\u0308stavad raha"}, {"text_idx": "#000068", "text": "Tahad na\u0308idata reklaami suvalistele inimestele? ChatGPT koolitus: tulemused turunduses ja teeninduses Vaata ChatGPT koolitust, kus o\u0303ppid AI-rakendust oma to\u0308o\u0308s kasutama. [...]"}, {"text_idx": "#000071", "text": "Sisu, mida lood ei pea ainult veebis olema. Kasuta seda ka oma pakkumistes, mu\u0308u\u0308gimaterjalides ja mujal, kus on vaja kliendile oma eksperdi kuvandit na\u0308idata."}, {"text_idx": "#000073", "text": "This site uses Akismet to reduce spam. Learn how your comment data is processed."}, {"text_idx": "#000074", "text": "Pane end kirja, et saada tasuta turundusnippe"}, {"text_idx": "#000075", "text": "Teie e-maili aadressi ei avaldata kolmandatele osapooltele"}, {"text_idx": "#000076", "text": "Sisesta siia oma meiliaadress ja saad turundustrendid mugavalt postkasti,"}]